ટાઈમ્સ નાઉના રિપોર્ટ પર વાડ્રાએ કોઈ પ્રતિક્રિયા ન આપી પણ કૉંગ્રેસના પ્રવક્તા રણદીપ સુરજેવાલાએ કહ્યું કે, વડાપ્રધાન નરેન્દ્ર મોદીએ દરેક પ્રકારની તપાસ કરાવી લેવી જોઈએ કે, જેથી એ જાણી શકાય કે, ક્યાં ચૂક થઈ છે. ભાજપે ટાઉમ્સ નાઉના રિપોર્ટને ધ્યાનમાં રાખીને મંગળવાર રક્ષામંત્રી નિર્મલા સિતારામણને કૉંગ્રેસ પર હુમલો કરવા માટે ઉતાર્યા. રિપોર્ટમાં દાવો કરવામાં આવ્યો છે કે, વાડ્રાના ભંડારી સાથે ‘સંબંધો’ છે અને તેણે વાડ્રા માટે 2012માં વિદેશ પ્રવાસ માટે ટિકિટ્સ પણ બુક કરાવી હતી. દિલ્હીમાં પ્રેસ કૉન્ફરન્સ યોજીને સીતારમણે પૂછ્યું કે, ‘સોનિયા અને રાહુલ ગાંધી સહિતના કૉંગ્રેસના ટોચના નેતાઓ આ મુદ્દે ચૂપ કેમ છે?’